Air Serbia

Air Serbia er et nasjonalt flyselskap fra Serbia. Hovedkontoret ligger i Beograd og hovedbasen er Beograd Nikola Tesla lufthavn. Air Serbia flyr internasjonale ruter til destinasjoner i Europa, Midtøsten og Nord-Amerika. Charterflyginger drives med merkenavnet Aviolet.

Historie 
Historien til flyselskapet strekker seg tilbake til 1927. Da blei selskapet Aeroput grunnlagt i Beograd. I 1947 fortsatte det som Jugoslovenski Aerotransport (JAT). Etter at Jugoslavia gikk i oppløsing, ble JAT nasjonalt flyselskap for Serbia og Montenegro og så Serbia.  I 2003 byttet JAT navn til Jat Airways.

Den serbiske staten forsøkte å privatisere selskapet i 2008 og igjen i 2011. I 2013 ble 49 % av aksjene i selskapet solgt til Etihad Airways fra De forente arabiske emirater. Selskapet skiftet så navn til Air Serbia. Flyflåten ble utvidet med Airbus A319 og Airbus A320.

Flyflåte 
Flyflåten til Air Serbia består av Airbus A319, Airbus A320, Airbus A330,  Boeing 737-300 og ATR 72-200/500 (juli 2017).

Referanser

Eksterne lenker 

 Air Serbias offisielle nettsted

Flyselskaper etablert i 1927
Serbiske flyselskaper